ရေလွှမ်းမိုးချိန်တွင် သင့်မိလ္လာကန်စနစ်ကို စီမံခန့်ခွဲခြင်း

ရေလွှမ်းမိုးမှုကြောင့် သင့်အိမ်၏ မိလ္လာကန်စနစ် (ရေဆိုးထိန်းစနစ်) အပေါ် သက်ရောက်မှုမျိုးစုံ ရှိနိုင်သည်။ လွှမ်းမိုးရေကြောင့် သင့်စနစ်၏ တည်ဆောက်ပုံအပေါ် ထိခိုက်စေပြီး ရေဆိုးများ ကောင်းစွာသန့်စင်မှု မလုပ်နိုင်ရန် ပိတ်ဆို့နိုင်သည်။ လွှမ်းမိုးရေကြောင့် ရေဆိုးစနစ် ဝန်ပိုပိပြီး သင့်အိမ်အတွင်း ရေဆိုးပြန်လျှံလာနိုင်သည်။

# ရေလွှမ်းမိုးမှုကြောင့် ကျွန်ုပ်၏ ရေဆိုးစနစ် ထိခိုက်ခဲ့လျှင် မည်သို့ဆောင်ရွက်ရမည်နည်း။

* **သင့်မိလ္လာကန်စနစ် (ရေဆိုးထိန်းစနစ်) ရေလွှမ်းမိုးမှုကြောင့် ထိခိုက်ပျက်စီးမှုရှိလျှင်** [သင့်နယ်ခံ အင်ဂျင်နီယာထံ ဆက်သွယ်ပြီး](https://dec.vermont.gov/water/ww-systems#romap) အကူအညီရယူပါ။ အိမ်ပိုင်ရှင်၊ လိုင်စင်ရဒီဇိုင်နာနှင့် မြေတူးကန်ထရိုက်တာများအတွက် ပတ်ဝန်းကျင် ထိန်းသိမ်းရေးဌာန၏ နည်းစနစ်ဆိုင်ရာ ဝန်ထမ်းများမှ အကူအညီပေးရန် အသင့်ရှိပါသည်။
* **သင့်ရေဆိုးစနစ်ပန့်ပ် သို့မဟုတ် အခြားအီလက်ထရောနစ် ထိန်းချုပ်စနစ်များ ချို့ယွင်းနေပါက** သို့မဟုတ် သုံးမရပါက လျှပ်စစ်ပညာရှင်ခေါ်ပြီး ထိန်းချုပ်စနစ်များကို ပြင်ဆင်ပါ။

သင့်မိလ္လာကန်စနစ်အပေါ် ထိခိုက်မှုများကို အကဲဖြတ်ရန် လိုင်စင်ရ ရေဆိုးစနစ် ဒီဇိုင်နာတစ်ဦးထံ ဆက်သွယ်ပါ။

* ရေဆိုးနှင့် ထိတွေ့နိုင်သည့် ရေအိုင် သို့မဟုတ် စီးရေနှင့် **ရေလွှမ်းရေမှ ဝေးရာတွင်နေပါ။** အန္တရာယ်ပေးနိုင်သည့် ဘက်တီးရီးယား၊ ဗိုင်းရပ်စ်များ နှင့်/သို့မဟုတ် ဓာတုပစ္စည်းများနှင့် ထိတွေ့စေနိုင်ပါသည်။ ရေနှင့်ထိထားသည့် ပြင်ပသုံးပစ္စည်းမှန်သမျှကို သင်သန့်ရှင်းရေးလုပ်ပြီး သင့်လက်ကို သေချာဆေးပြီးမှသာ ကိုင်တွယ်ပါ။ ၎င်းပစ္စည်းများတွင် ရေလွှမ်းချိန်တွင် ပြင်ပ၌ ကျန်ခဲ့သည့် ကလေးကစားစရာများနှင့် ဥယျာဉ်ခြံစိုက် ကိရိယာများအပြင် အခြားပစ္စည်းများစွာ ပါဝင်သည်။
* **သင့်မိလ္လာကန်စနစ်ကို စစ်ဆေးပါ။** မြေပြင်ပေါ်ရေနှင့် မြေအောက်ရေတို့ ပုံမှန်အနေအထား ပြန်ရောက်ပြီး ရေဆိုးထုတ်ပန့်ပ်များ အပြည့်အဝ ပြန်လည်လည်ပတ်နိုင်ချိန်တွင် သင့်ရေဆိုးထုတ်စနစ်ကို စစ်ဆေးပြီး လိုအပ်ပါက ပန့်ပ်နှင့်စုပ်ထုတ်ရမည်။ သင်သုံးသည့် ရေဆိုးဝန်ဆောင်မှု ကုမ္ပဏီ သို့မဟုတ် နယ်ခံ ရေဆိုးစုပ်ကား ဝန်ဆောင်မှုသို့ ဆက်သွယ်ပြီး အခြေအနေ အဆင်ပြေပါက စစ်ဆေးရန် သို့မဟုတ် ပြင်ဆင်ရန် စာရင်းပေးပါ။

# ကျွန်ုပ်အိမ်တွင် ရေဆိုးပြန်လျှံလာရန် မည်သို့ဆောင်ရွက်မည်နည်း။

သင့်အိမ်တွင် ရေဆိုးပြန်လျှံတက်လာလျှင် ရေလွှမ်းရေ ပြန်ကျသွားသည်အထိ သင့်အိမ်မှ ရှောင်နေပါ။ ပြန်သွားရန် ဘေးကင်းပြီဆိုလျှင်-

* **သင့်အိမ်မှ ရေဆိုးများ ဖယ်ရှားပါ။** ရေဆိုးပမာဏ နည်းပါက ရေပုံးများဖြင့် စုဆောင်းပြီး ရေဆိုးစနစ် ပြန်သုံး၍ရချိန်တွင် ထိုရေများကို ရေဆိုးစနစ်တွင် ထည့်သွင်းပါ။ ရေဆိုးပမာဏ များပါက မိလ္လာကန်စုပ်စက်ဖြင့် ဖယ်ရှားရမည်။ မိလ္လာကန်စုပ်စက် မရှိပါက [သင့်နယ်ခံ အင်ဂျင်နီယာထံ ဆက်သွယ်ပြီး](https://dec.vermont.gov/water/ww-systems#romap) အကူအညီရယူပါ။
* ရေဆိုးနှင့် **ထိတွေ့သည့်နေရာ**ကို သန့်ရှင်းရေးလုပ်ပြီး ပစ္စည်းများကို အောက်ပါအတိုင်း ပိုးသတ်ပါ သို့မဟုတ် စွန့်ပစ်ပါ-
	+ အရေပြားနှင့်ရေဆိုး တိုက်ရိုက်ထိတွေ့မှုမှ ရှောင်ကျဉ်ပြီး အထူးသဖြင့် သင့်မျက်နှာနှင့် မျက်လုံးများနှင့် မထိရန် ဂရုစိုက်ရမည်။
	+ အကာအကွယ်ပေး လက်အိတ်များ၊ မျက်လုံးအကာနှင့် ဘွတ်ဖိနပ်များ ပုံမှန်ဝတ်ဆင်ပြီး ပြတ်ရှရာ သို့မဟုတ် အနာစိုများ ရှိပါက အထူးဂရုစိုက်ရမည် ဖြစ်သလို မိုးကာဝတ်ဆင်ရန်လည်း အားပေးလိုပါသည်။
	+ ရေဆိုးနှင့် ထိတွေ့သမျှ ပစ္စည်းအားလုံး ညစ်ညမ်းနေသည်ဟု ယူဆပါ။
	+ ရေဆိုးနှင့် ထိတွေ့သည့် ပစ္စည်းအားလုံးကို သန့်ရှင်းပါ၊ ပိုးသတ်ပါ သို့မဟုတ် စွန့်ပစ်ပါ။
	+ ရေတစ်ဂါလံလျှင် ကလိုရင်း ခွက်တစ်ဝက် ထည့်ဖျော်ပြီး ပိုးသတ်နိုင်သည်။ မျက်နှာပြင်များကို ဆပ်ပြာအပျော့စားဖြင့် ဆေးကြောပြီး ပိုးသတ်ပြီးလျှင် ရေနှင့်ဆေးရမည်။
	+ ရှင်းလင်းရာတွင် အသုံးပြုသည့် အဝတ်အစားနှင့် ပစ္စည်းမှန်သမျှကို အသုံးပြုပြီးလျှင်ပြီးချင်း ဆေးကြောပါ၊ ပိုးသတ်ပါ သို့မဟုတ် စွန့်ပစ်ပါ။

# ရေလွှမ်းမိုးမှုအတွင်းနှင့် ရေလွှမ်းမိုးပြီးလျှင် ကျွန်ုပ်စနစ်အပေါ် ဝန်ပိမှုကို မည်သို့လျှော့ချနိုင်မည်နည်း။

ရေချွေတာခြင်းဖြင့် သင့်ရေဆိုးစနစ်အပေါ် ဝန်ပိမှုကို ဖြေလျှော့ပေးနိုင်ပြီး စနစ်ပျက်စီးခြင်း နှင့်/သို့မဟုတ် သင့်အိမ်အတွင်း ရေဆိုးပြန်လျှံခြင်း ဖြစ်နိုင်ခြေကို လျှော့ချပေးနိုင်သည်။

သင့်ရေရင်းမြစ် ဘေးကင်းစွာ အသုံးပြုနိုင်ပါက သင့်ရေအသုံးပြုမှုကို လျှော့ချရန်နှင့် ရေလွှမ်းပြီး သင့်မိလ္လာကန်စနစ် ပြန်ကောင်းလာရန် ကူညီပေးနိုင်မည့် ရိုးရှင်းသည့် အဆင့်တစ်ချို့ကို ဖော်ပြထားပါသည်-

* + ရေချိုးချိန်လျှော့ချပြီး ရေချိုးဇလားအတွင်း ရေလျှော့ထည့်ပါ။
	+ လျှော်မည့်အဝတ် ပမာဏအလိုက် ရေချိန်ထည့်ပြီး ဖြစ်နိုင်ပါက အဝတ်လုံးဝမလျှော်ပါနှင့်။
	+ ပန်းကန်ဆေးစက်ကို စက်ပြည့်မှသာ သုံးပါ။
	+ သွားတိုက်နေချိန်၊ လက်ဆေးနေချိန်၊ ပန်းကန်ဆေးနေချိန်တွင် ဘေစင်ရေခေါင်းကို ပိတ်ထားပါ။
	+ ယိုစိမ့်မှုများကို ရှာဖွေပြီး စစ်ဆေးပါ။ [ရေချွေတာရန် အကြံပြုချက်များကို ဆက်လက်ကြည့်ရှုလိုက်ပါ](https://www.epa.gov/watersense/start-saving)။

# ကျွန်ုပ်၏စနစ် ချို့ယွင်းမှုနှင့် ပတ်သက်ပြီး အခြားမေးမြန်းလိုသည်များ ရှိပါက မည်သူ့ထံ ဆက်သွယ်ရမည်နည်း။

သင့်ချို့ယွင်းသည့် ရေဆိုးစနစ်နှင့် ပတ်သက်ပြီး အကူအညီလိုပါက မြေပိုင်ရှင်နှင့် ဒီဇိုင်နာများအတွက် သတင်းအချက်အလက်များ သို့မဟုတ် [သင့်နယ်ခံ အင်ဂျင်နီယာထံ ဆက်သွယ်ပါ](https://dec.vermont.gov/water/ww-systems#romap)။

**ခွဲခြားဆက်ဆံမှုမရှိရေး အသိပေးချက် -**

ဗားမောင့်ပြည်နယ် သဘာဝရင်းမြစ် အေဂျင်စီ (ANR) သည် ၎င်း၏ အစီအစဉ်များ၊ ဝန်ဆောင်မှုများနှင့် လုပ်ငန်းစဉ်များကို လူမျိုး၊ ဘာသာ၊ အဆင့်အတန်း၊ အသားအရောင်၊ မူရင်းနိုင်ငံ (အင်္ဂလိပ်စကား မကျွမ်းကျင်မှု အပါအဝင်)၊ ဆွေစဉ်မျိုးဆက်၊ မွေးရပ်၊ မသန်စွမ်းမှု၊ အသက်၊ အိမ်ထောင်ရှိမရှိ၊ လိင်၊ လိင်စိတ်တိမ်းညွှတ်မှု၊ ကျား/မသတ်မှတ်ချက် သို့မဟုတ် နို့တိုက်ကျွေးနေခြင်း (မိခင်နှင့်ကလေး) အပေါ် မူတည်၍ ခွဲခြားဆက်ဆံခြင်းမရှိဘဲ ဆောင်ရွက်လျှက်ရှိသည်။

**ဘာသာစကား ဝန်ဆောင်မှု ရယူရန် အသိပေးချက်-**

